Source: http://www.frisss.hu/kozeletrovat/szombathelyrol-rabolta-el---a-strasbourgi-birosag-is-dontott
Timestamp: 2019-03-21 13:47:37
Document Index: 1765786

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

FRISSS.hu ...minden Szombathelyről és környékéről / Szombathelyről rabolta el gyermekét
FRISSS.HU / Közélet / Szombathelyről rabolta el - A strasbourgi bíróság is döntött
Szombathelyről rabolta el - A strasbourgi bíróság is döntött
elrabolták, Emberi Jogok Európai Bírósága, Franciaország, gyermek, közélet, Legfrissebb, Magyarország, patrick royer, Szombathely
Régóta húzódó történet.
Nem állapított meg jogsértést a strasbourgi Emberi Jogok Európai Bírósága kedden abban az ügyben, amelyet a fiát nagyjából két évvel ezelőtt Szombathelyről elrabló francia Patrick Royer indított Magyarország ellen, amiért a hatóságok korábban az anyának ítélték a gyereket.
Az ügy előzménye, hogy a Franciaországban született kisfiút anyja pár hónapos korában - egy francia bíróság szerint törvénytelenül - Szombathelyre vitte magával 2014 januárjában. A francia bíróság az apának ítélte a gyereket, láthatási jogot adva az anyának. Az ügyben a magyar törvényszék azonban arra jutott, hogy a visszaköltöztetés egy ismeretlen helyre komoly megrázkódtatást jelentene a kétéves fiúnak. A felperes azzal a panasszal fordult az EJEB-hez, hogy az illetékes magyar bíróság nem a gyerek, hanem az anya érdekeit tartotta szem előtt, amikor elutasította a fiú visszaszállíttatását Franciaországba.
Az ügy azzal került a sajtó érdeklődésének középpontjába, hogy Patrick Royer 2015 decemberében Szombathelyen bántalmazta gyermeke édesanyját, majd a fiával külföldre távozott. A gyermeket ezt követően a magyar után a francia bíróság is az anyának ítélte, aki visszahozta őt magával Magyarországra.